**Scrisoare medievală**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Duceam în viteză piramide de var,

dar nu pentru ziduri, nu, nu.

Duceam cuvintele acestei limbi romane

dar nu pentru a fi spuse de guri.

Noi suntem, iubito, aceiași.

Numai pietrele s-au schimbat,

numai iarba.

Domnește pe-aici violetul, tăcerea,

cleiul tâmplăresc, oh, da,

cu care ne lipim brațele rupte.

Noi suntem, iubito, aceiași

și nici nu se cunoaște, oh, da,

că sufletul nostru-i întors

dintr-o călătorie în lumea

perechilor, unu cu unu,

pom cu pom, iarbă cu iarbă,

piatră cu piatră.